13. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 187 της 27 Απρ./15 Μαΐου 1991 (ΦΕΚ Α΄  73) Προσαρμογή Ελληνικής Νομοθεσίας για την Καλλιτεχνική Εκπαίδευση στις διατάξεις της Κοινοτικής Νομοθεσίας. Έχοντας υπόψη : 1.Τας διατάξεις των άρθρ. 3 και 4 του Νόμ. 1338/1983 «Εφαρμογή του κοινοτικού δικαίου» (ΦΕΚ Α/34) όπως τροποποιήθηκε από το άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ Α/70) και τροποποιήθηκε επίσης από το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (ΦΕΚ Α/101) και το άρθρ. 65 του Νόμ. 1892/1990 «για τον εκσυγχρονισμό και την ανάπτυξη και άλλες διατάξεις» (ΦΕΚ Α/101). Σελ. 1080,030(δ) Τεύχος 1222-Σελ. 84 2.Τις διατάξεις του Νόμ. 1158/81 (ΦΕΚ Α/127) «περί οργανώσεως και διοικήσεως σχολών Ανωτέρας Καλλιτεχνικής Εκπαιδεύσεως, Κρατικού Βραβείου Θεάτρου και καταργήσεως Άδειας Ασκήσεως Επαγγέλματος Ηθοποιού» καθώς και των Δ/των α)Π.Δ. 457/1983 (ΦΕΚ Α/174) «ίδρυση και λειτουργία ερασιτεχνικών σχολών χορού» και β)Β.Δ. 16/66 (ΦΕΚ Α/7) «περί ιδρύσεως ιδιωτικών μουσικών ιδρυμάτων». 3.Την αριθ.Υ.1250/15.1.91 «Συμπλήρωση της αριθ.Υ.1201/5.10.90 απόφασης του Πρωθυπουργού» (ΦΕΚ 10/Β/91). 4.Την αριθ. 92/1991 γνωμοδότηση του Συμβουλίου της Επικρατείας μετά από πρόταση του Υπουργού Πολιτισμού και του Αν. Υπουργού Εθνικής Οικονομίας. Άρθρ.1.-Το παρόν Π.Δ/γμα έχει σκοπό την προσαρμογή της Ελληνικής Νομοθεσίας που αναφέρεται στην Καλλιτεχνική Εκπαίδευση στις διατάξεις των άρθρ. 7, 48 και 52 της Συνθήκης Ευρωπαϊκής Οικονομικής Κοινότητας. Άρθρ.2.-Η άδεια ίδρυσης και λειτουργίας των Σχολών Ανώτερης Καλλιτεχνικής Εκπαίδευσης του Νόμ. 1158/81, των Ερασιτεχνικών Σχολών Χορού του Π.Δ. 457/83 και των Ιδιωτικών Μουσικών Ιδρυμάτων του Β.Δ. 16/66 χορηγείται με απόφαση του Υπουργού Πολιτισμού και σε υπηκόους Κρατώνμελών των Ευρωπαϊκών Κοινοτήτων. Κάθε αντίθετη διάταξη καταργείται. 